**Annex 1. CONTE PRIMERA PART: EN TIÓ NECESSITA AJUDANTS**

\*\*EMAIL PER LES FAMILIES I CONTE PELS NENS:

*Per l’email: Avui el comunicat que us donem a les famílies és una historia... ;)*

*Pels infants presencialment el dia que es desperta al Tió gran: Nenes i nens donem la benvinguda al Tió explicant una història:*

*CONTE*

Havia una vegada... un Tió orgullós de formar part de les vides dels nens i nenes de l'escola Carles Buïgas. Cada any quan marxava la tardor i s'apropava l'hivern començava a despertar-se. Es treia la mandra de sobre, feia tres o quatre badalls, estirava les potetes, es col·locava bé la barretina i posava la seva millor cara per a que els nens i nenes li donessin de menjar.

OHHH!! com li encantaven les peles de mandarina, els trossets de pa del bocata que la Maria no s'havia acabat, o el bocinet de pa de pessic que li donava el Marc d'amagatotis quan la mestra no el veia... El Tió era mooooolt feliç, era la millor època de l'any, se sentia estimat i mimat per tota l'escola. I ell generós com el que més, es preparava pel gran dia...

Però aquest any havia passat alguna cosa diferent... s’havia despertat, s'havia tret la mandra, havia fet els quatre badalls que corresponien, però .... se li havia girat mooolta feina.

En Tió s'ha fet gran i el seu tronc ja no és tant fort com abans, i va pensar i pensar què fer per poder "cagar" com altres anys...

- SI JA ESTÀ!!!! ja se què faré. - es va dir en Tió

- Demanaré ajuda a tots els nens i nenes del Carles Buïgas per a que em facin ajudants d'en Tió. Tiós petits que m’ajudin amb la tasca de “cagar” obsequis als nens i nenes de l’escola.

**CRIDA URGENT!!!**

Nenes, nens, famílies voleu venir els **dies 13 o 15 de desembre de 16'30h a 18h a fer Tiós** **ajudants?** us esperem al menjador de l'escola.

**Apuntat a l'AMPA. En Tió et necessita !!!**

**PD: només per llegir els pares/mares.** La història continuarà dient als nens i nenes que els tiós que han fet s'han escapat de l'escola, farem tot un muntatge de cartells de ES BUSCA, al facebook, al web de l’escola, als whatsapp... i el **dissabte 17 de desembre a les 11h del matí** els anirem a buscar al "merendero" de la riera on es trobaran als seus Tiós amagats... i alguna sorpresa més. ;)

**Annex 2. CONTE SEGONA PART: En Tió i els seus ajudants han marxat**

**(amb veu espantada mestres i famílies)**

 Nenes, nens aquest matí al entrar a l’escola hem trobat que han desaparegut els Tiós!!! TOTS!! El gran Tió i els seus ajudants no hi són !!!

Els heu vist? Sabeu alguna cosa? Heu mirat al lavabo? Al pati? Sota la sorra, al costat de les casetes de joguina, dins les vostres motxilles etc etc imaginació...?

**(generem incertesa, curiositat, recollim les diferents hipòtesis que surtin espontàniament dels nens.)**

**Algú surt fora, simula anar a secretaria i quan torna diu:**

A la web de l’escola han publicat **(ho publicarem a l’apartat de l’AMPA si es pot visionar a l’aula millor)** que un grup d’àvies i avis quan passejaven per la muntanya han vist una colla de tiós petits corrent cap a Collserola i un tió gran darrera perseguint-los.

Què en penseu? Ens hem de mobilitzar!!! Una mare m’ha dit que penjarà cartells per tot el barri cercant els tiós. Farem veus al Facebook, Twitter, allà on sigui per a localitzar-los!!!

Vosaltres què en podeu fer? **Recollim propostes**

**Entra una altra mare i amb veu seriosa diu:**

* Demà a les 11h ens reunim tots a la porta de l’escola per fer una cerca dels tiós per Collserola, digueu-li als pares i mares. Us hi esperem!!)

**Penjarem cartells per tota l’escola amb ES BUSQUEN i fotos dels petits tiós**

**Penjarem a la porta de l’escola un cartell amb les fotos dels tiós desapareguts que digui:**

**DISSABTE 17 A LES 11H A LA PORTA DE L’ESCOLA INICIAREM LA CERCA PER COLLSEROLA DELS TIÓS DESAPAREGUTS.**

**NECESSITEM EL MÀXIM DE GENT. T’ESPEREM**